สวัสดีค่ะ คือปกติ ประจำเดือนมาปกตินะคะต้องบอกก่อนว่าเป็นโรคไทรอยด์เป็นพิษ ประจำเดือนมาปกติเคยกินยาคุมอยู่ประมาณเกือบ 2 ปี ตอนนี้หยุดกินมาสัก 4 เดือน ไม่ทานยาคุมแล้วประจำเดือนมาปกติตลอดแต่ เดือนนี้เลื่อนมา 22 วันแล้ว ตรวจแล้วไม่ตั้งครรภ์ค่ะคือเป็นอะไรรึป่าวคะ อายุ 31 ปี น.น. 75 ก.ก. รึที่ไม่มาเพราะ ไทรอยด์คะ แล้วต้องทำอย่างไรบ้างคะ
สวัสดีค่ะ หากประจำเดือนยังไม่มา และได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็น่าจะเกิดจากสาเหตุอื่นๆ เช่น- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว- การมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้- มีภาวะไทรอยด์ฮอร์โมนผิดปกติ- การผลิตฮอร์โมนของรังไข่ผิดปกติแนะนำให้รอประจำเดือนไปอีกซักระยะ หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุค่ะสำหรับการมีน้ำหนักตัวถึง 75 กิโลกรัม ถือว่ามีโรคอ้วน แนะนำควรไปพบแพทย์เพื่อปรึกษาเรื่องการลดน้ำหนักลง รวมถึงการตรวจหาโรคต่างๆ ที่มักพบร่วม คือ เบาหวาน ไขมันในเลือดสูง เป็นต้นส่วนโรคไทรอยด์เป็นพิษที่เป็นอยู่ ก็ควรไปพบแพทย์ตามกำหนดนัดสม่ำเสมอ เพื่อติดตามระดับของฮอร์โมนค่ะ เพราะหากค่าฮอร์โมนผิดปกติ ก็จะทำให้ประจำเดือนมาผิดปกติได้